**Hankija nimi**

**Riigihanke nimetus:***üürielamu püstitamine või ümberehitamine**(kohasel juhul märkida ka projekteerimine)+ viidata täpsustavalt elamu aadressile või**asukohale*

**Hankemenetluse nr:** *märkida vastav hankemenetluse number, mis luuakse riigihangete registris hanke üldandmete sisestamisel*

**Hanke alusdokumendid\***

**\*Üldandmed**

Käesolevates hanke alusdokumentides on toodud näidiskriteeriumid, mida ettevõtlus- ja infotehnoloogiaministri 13.07.2017.a määruse nr 38 „Kohaliku omavalitsuse üksuse elamufondi arendamiseks juhtumipõhise investeeringutoetuse andmise tingimused ja kord“ alusel toetust taotlevad kohaliku omavalitsuse üksused saavad avatud hankemenetlusena läbiviidavas ehitustööde riigihankes rakendada. Käeolevas dokumendis on toodud pakkujatele esitavad kvalitatiivse valiku tingimused, vastavustingimused ja vajadusel kohaldamiseks dokumentide vormistamise nõuded.

Hankepassi näidis Euroopa Ühtse Hankedokumendi koostamise näitel avaldatakse koos käesolevate hanke alusdokumentide, ehitustööde hankelepingu näidise ja ehitustööde riigihankes riigihangete seaduse § 85 lg 3 kohase majanduslikult soodsaima pakkumuse väljaselgitamiseks kasutatavate soovituslike hindamiskriteerumitega Sihtasutuse (SA) KredEx kodulehel vastava toetusmeetme alajaotuses.

Eelnimetatud dokumentide näidisvormide koostamisel on lähtutud 01.09.2017.a jõustunud riigihangete seadusest. Riigihangete seaduse § 104 kohane hankepass on arvates riigihanke piirmäärast soovitatav avaldada Euroopa Ühtse Hankedokumendi koostamise näitel, mis on avaliku sektori hankijale kättesaadav siit: <https://ec.europa.eu/tools/espd/filter?lang=et>

Vastavalt ülalmärgitule, avaldab SA KredEx eeltäidetud hankepassi formaadi oma kodulehel, kuid hankemenetluses on avaliku sektori hankijal vajalik hankepass täita ja elektroonilises riigihangete registris pakkujatele täitmiseks kättesaadavaks teha konkreetsele hankementelusele kohalduvate andmetega. Elektrooniline riigihangete register on kättesaadav siit: <https://riigihanked.riik.ee/register/> ja seda peab vastavalt riigihangete seaduse § 180 lg 1 p-le 3 elektroonilise andmekoguna Eesti Vabariigi Rahandusministeerium.

Riigihangete seaduse § 104 tähenduses hankepass, mis on soovitatav koostada Euroopa Ühtse Hankedokumendi näitel, on ettevõtja/pakkuja kinnitus oma majandusliku olukorra, suutlikkuse ja riigihankemenetluses osalemiseks sobivuse kohta. See on avaldatud kõikides Euroopa Liidu keeltes ja seda käsitletakse kõikjal Euroopa Liidus riigihankemenetluste raames esialgse tõendina kõigi nõutud tingimuste täitmise kohta. Tänu Euroopa ühtsele hankedokumendile ei pea pakkujad enam esitama kõiki tõendavaid dokumente ja erinevaid vorme, mida varem hangetes kasutati, mis tähendab ühtlasi, et juurdepääs piiriülestele hankevõimalustele on muutunud palju lihtsamaks. Alates oktoobrist 2018 on Euroopa Ühtne Hankedokument kättesaadav ainult elektroonilisel kujul.

1. **Pakkuja ja taotleja kvalitatiivne valik**  ***(kõik rakendatavad tingimused* *tuua välja vastavalt hankepassis elektroonilises riigihangete registris*):**
	1. **Pakkuja hankemenetlusest kõrvaldamise alused (RHS § 95)[[1]](#footnote-2):**
		1. **Hankijale kohustuslikud pakkuja kõrvaldamise alused:**
* Pakkujat või tema haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud kuritegelikus ühenduses osalemise, aususe kohustuse rikkumise või korruptiivse teo, kelmuse, terroriakti toimepaneku või muu terroristliku tegevusega seotud kuriteo või sellele kihutamise, kaasaaitamise või selle katse, rahapesualase süüteo või terrorismi rahastamise eest;
* Pakkujat või tema haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud riigis ilma seadusliku aluseta viibivale välismaalasele töötamise võimaldamise eest;
* Pakkujat või tema haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud laste tööjõu ebaseadusliku kasutamise või inimkaubandusega seotud teo eest;
* Pakkujal on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt;
* Pakkuja või tema haldus-, juhtimis- või järelevalveorgani liige on rahvusvahelise sanktsiooni subjekt rahvusvahelise sanktsiooni seaduse tähenduses.
	+ 1. **Lisaks punktis 1.1.1 toodule on hankijal lubatud kohaldada järgnevaid (üks või mitu) pakkuja hankemenetlusest kõrvaldamise aluseid:**
* Pakkujal on hankija kohaliku maksu maksuvõlg maksukorralduse seaduse tähenduses;
* Pakkuja on rikkunud õigusaktidest või kollektiivlepingust tulenevaid keskkonna-, sotsiaal- või tööõiguse valdkonnas kohaldatavaid kohustusi;
* Pakkuja on pankrotis või likvideerimisel, tema suhtes on algatatud pankroti- või likvideerimismenetlus, tema äritegevus on peatatud või pakkuja on muus sellesarnases olukorras tema asukohamaa õigusaktide kohaselt;
* Pakkuja on raskelt eksinud ametialaste käitumisreeglite vastu ja see muudab tema aususe küsitavaks;
* Pakkuja on sõlminud konkurentsi kahjustava kokkuleppe, osaleb samalaades ettevõtjate ühenduse otsuses või muul viisil samalaades kooskõlastatud tegevuses;
* Huvide konflikti ei ole muude vahenditega võimalik vältida;
* Pakkumuse koostamisel on osalenud isik, kes on osalenud sama riigihanke ettevalmistamisel või on muul viisil hankijaga seotud, ja sellele isikule seetõttu teadaolev info annab talle eelise teiste riigihankes osalejate ees ning sellest tingitud konkurentsi moonutamist ei ole muude vahenditega võimalik vältida;
* Pakkuja on oluliselt või pidevalt rikkunud eelnevalt sõlmitud hankelepingut või hankelepinguid nii, et rikkumise tulemusena on lepingust taganetud või leping üles öeldud, hinda alandatud, hüvitatud kahju või makstud leppetrahvi;
* Pakkuja on esitanud valeandmeid riigihangete seaduse § 95 või §-des 98–101 sätestatu alusel hankija kehtestatud kvalifitseerimise tingimustele vastavuse kohta või jätnud need andmed või riigihangete seaduse § 104 lõigete 7 ja 8 alusel hankija nõutud täiendavad dokumendid esitamata;
* Pakkuja mõjutab tahtlikult hankijat või esitab hooletusest eksitavat teavet, mis võib ebakohaselt mõjutada hankija otsuseid riigihankes, või pakkuja tegutseb eesmärgiga saada konfidentsiaalset teavet, mis võib anda talle eelise teiste riigihankes osalejate ees;
* Pakkuja haldus-, juhtimis- või järelevalveorgani liiget või muud seaduslikku esindajat on karistatud maksualaste süütegude eest;
* Pakkujal puudub riigihangete seaduse alusel õigus pakkumust esitada (välja arvatud riigihangete seaduse § 111 lg 6 nimetatud juhul).
	+ 1. **Soovituslikud näidistingimused, mida pakkuja sätestab hankemenetlusest kõrvaldamise alustena lisaks hankijale kohustuslikele pakkujate kõrvaldamise alustele ehitustööde riigihanke hanketeates ja mille kohta pakkuja esitab vastavad kinnitused hankepassis: Pakkujalt nõutavad registreeringud:**
* Pakkuja, kes peab tegutsemiseks olema oma asukohamaa seaduste kohaselt registreeritud äriregistris, esitab sellekohase kehtiva dokumendi. Nõutav dokument: Eesti Vabariigi pakkuja registreeritust ja kehtivaid andmeid kontrollib hankija Justiitsministeeriumi Registrikeskuse kaudu kohtute registriosakondade keskandmebaasist (registritunnistust ei pea esitama). Pakkuja, kelle asukohamaaks ei ole Eesti Vabariik, peab esitama oma asukohamaal väljastatava dokumendi koopia, millest nähtub pakkuja registreeritus vastavas registris.
* Pakkuja peab olema esitanud majandustegevuse registrisse (MTR) majandustegevusteate järgnevatel tegevusaladel: „projekteerimine“, täpse liigitusega a) arhitektuurne projekteerimine; b) konstruktsioonide projekteerimine; c) hoone ja selle juurde kuuluva küttesüsteemi, sh katlasüsteemi (v.a elektri- ja gaasivarustuse osa), ventilatsioonisüsteemi ja jahutussüsteemi projekteerimine; d) kaugküttesüsteemide projekteerimine; e) hoone- ja selle juurde kuuluva veevarustuse ja kanalisatsiooni projekteerimine; f) ehitiste kontrollimis- ja juhtimissüsteemide automatiseerimise projekteerimine; g) telekommunikatsiooni süsteemide ja -võrkude projekteerimine[[2]](#footnote-3) või peab pakkujal olema asukohamaa seaduse kohane vastav registreering või luba nimetatud tegevusalal tegutsemiseks.
* Pakkuja peab olema esitanud majandustegevuse registrisse (MTR) majandustegevusteate tegevusalal „ehitamine“, täpse liigitusega a) üldehituslik ehitamine; b) hoone ja selle juurde kuuluva küttesüsteemi ehitamine, sh katlasüsteemi (va elektri ja gaasivarustuse osa) ehitamine; c) hoone ja selle juurde kuuluva veevarustuse ja kanalisatsiooni ehitamine; d) kaugküttesüsteemide ehitamine; e) ventilatsioonisüsteemide ehitamine; f) ehitiste kontrollimis- ja juhtimissüsteemide automatiseerimine; g) telekommunikatsiooni süsteemide ja -võrkude ehitamine.[[3]](#footnote-4) või peab pakkujal olema asukohamaa seaduse kohane vastav registreering või luba nimetatud tegevusalal tegutsemiseks.
* Pakkuja peab olema esitanud majandustegevuse registrisse (MTR) majandustegevusteate tegevusalal „elektritööd“ või peab pakkujal olema asukohamaa seaduse kohane vastav registreering või luba nimetatud tegevusalal tegutsemiseks.
* Nõutavad dokumendid: Eesti Vabariigi pakkuja majandustegevusteate esitatust ja kehtivaid andmeid kontrollib hankija Majandus- ja Kommunikatsiooniministeeriumi peetava avaliku majandustegevuse registri kaudu. Pakkujal, kelle asukohamaaks ei ole Eesti Vabariik, peab (kui see on tema asukohamaal nõutav) olema ülalloetletud valdkonnas oma asukohamaa õigusaktide kohane tegevusõigus. Pakkuja, kelle asukohamaaks ei ole Eesti Vabariik, esitab tõendid selle kohta, et pakkujal on vastavalt oma asukohamaa seadustele õigus tegutseda nimetatud valdkonnas. Tõendiks loetakse pakkuja asukohamaa õiguspädeva institutsiooni tõendit või vastava tegevusloa või registreeringu koopiat. Hankija kontrollib Pakkuja registreeritust ja kehtivaid andmeid Majandus- ja Kommunikatsiooniministeeriumi peetava avaliku majandustegevuse registri kaudu.
	1. **Pakkuja majanduslik- ja finantsseisund (RHS § 100):**
		1. Näidistingimus RHS § 100 lg 1 p 4 ja lg 3 alusel:
* Pakkuja hanketeate avaldamisele eelneva kolme majandusaasta netokäive peab olema olnud igal aastal vähemalt *märkida number* eurot.[[4]](#footnote-5) Juriidilisest isikust Eesti Vabariigi pakkuja käibeandmeid kontrollitakse hankija poolt Justriitsministeeriumi Registrikeskuse kaudu kohtute registriosakondade keskandmebaasist. Pakkuja, kelle asukohamaaks ei ole Eesti Vabariik esitab oma majandusaastate kinnitatud aruannete väljavõtted pakkumuse koosseisus ja aruannetest peavad nähtuma nimetatud majandusaastate netokäibed.
	+ 1. Näidistingimus RHS § 100 lg 1 p 1 alusel:
* Pakkujal peavad olema vahendid hankelepingu võimaliku rikkumisega tekkida võiva kahju hüvitamiseks. Pakkuja peab tõendama oma suutlikkust hüvitada hankelepingu võimaliku rikkumise korral kahju. Pakkuja, kelle pakkumus on hankija poolt tunnistatud edukaks, peab esitama garantiikirja või deponeerima rahalised vahendid enne hankelepingu allkirjastamist summas *märkida number* eurot. Pakkuja esitab omal valikul pakkumuse koosseisus ühe järgnevatest dokumentidest, mille on väljastanud hanketeate avaldamise või sellest hilisema kuupäevaga Eesti Vabariigis registreeritud krediidiasutuse või välisriigi krediidiasutuse Eesti Vabariigis registreeritud filiaal: kinnituskiri, mille kohaselt on krediidiasutus nõus väljastama pakkujale (ühispakkumuse puhul peavad kinnituskirjas kajastuma ka ühispakkumuses osalevad pakkujad) tagatise summas *märkida numbritega* eurot hiljemalt 14 päeva jooksul pakkumuse edukaks tunnistamisest arvates, kuid enne hankemenetluse lõppu (so hankelepingu allkirjastamist). Kinnituskiri võib olla tingimuslik, s.t krediidiasutus ei pea võtma kinnituskirja väljastamisega kohustusi, kuid kinnituskirjas peab nähtuma, et pakkujal/ühispakkujatel on võimalik saada vastavad rahalised vahendid enne hankemenetluse lõppu, so hankelepingu allkirjastamist; või kinnituskiri, mille kohaselt on pakkujal (või ükskõik millisel ühispakkumuses osaleval pakkujal) olemas vabad rahalised vahendid summas *märkida numbritega* eurot.
	1. **Pakkuja tehniline ja kutsealane pädevus (RHS § 101):**
		1. Näidistingimus RHS § 101 lg 1 p 1 alusel:
* Pakkuja peab enne hanketeate avaldmise kuupäevale eelneva 5 aasta jooksul olema teostanud vähemalt kahe (vajadusel märkida muu number) *märkida* *arvuline* *näitaja* *olenevalt* *tellitavate* *ehitustööde* *objektiks* *oleva* *elamu* *suurusest* m² suuruse suletud netopinnaga elamu mahus sarnaseid ehitustöid. Sarnasteks ehitustöödeks loetakse majandus- ja taristuministri 02.06.2015.a määruse nr 51 ``Ehitise kasutamise otstarvete loetelu`` lisas koodidega 11220, 11300, sealhulgas 11310 ja 11320 tähistatud hoone püstitamise, laiendamise ja/või kogu hoone mahus rekonstrueerimistöid ehitustööde peatöövõtjana, mille puhul on teostatud vähemalt järgnevad ehitustööd: hoone kande- ja välispiirete ehitamine või rekonstrueerimine; uue soojustustagastusega sundventilatsiooni rajamine; uue küttesüsteemi rajamine; uue hooneautomaatika süsteemi rajamine ja uue elektrisüsteemi rajamine. Kui pakkuja referentsiks oleval ehitisel on mitu kasutamise otstarvet, peab nõutud tingimustele vastama ehitise vastavat kasutamise otstarvet omava osa suurus. Kui ehitustööde objektiks on olnud ehitise osa, peab nõutud tingimustele vastama ehitise vastava osa suurus. Pakkuja peab olema nimetatud tööd teostanud sõlmitud lepingute, kohalduvate õigusaktide ja hea tava kohaselt.
	+ 1. Näidistingimus RHS § 101 lg 1 p 6 alusel:
* Pakkuja peab antud riigihanke objektiks olevate ehitustööde teostamisel kasutama projektijuhti, kes vastab järgmistele tingimustele: a) haridus: ehitusalane kõrgharidus või kutsekvalifikatsioon ehitusinsener tase 6 (või samaväärne tase); b) töökogemus: ehitusalane töökogemus vähemalt 5 (vajadusel märkida muu ajaperiood) aastat ning kogemus vähemalt ühel (vajadusel märkida muu number) *märkida* *arvuline* *näitaja* *olenevalt* *tellitavate* *ehitustööde* *objektiks* *oleva* *elamu* *suurusest* m² suuruse suletud netopinnaga elamu puhul sarnaste ehitustööde juhtimisel töövõtja projektijuhina. Sarnase ehitustöö kirjeldus on esitatud punktis 1.3.1. Nõutava dokumendina esitada vähemalt: projektijuhi CV; haridust tõendava dokumendi koopia;
* Pakkuja peab antud riigihanke objektiks olevate ehitustööde teostamisel kasutama objektijuhti, kes vastab järgmistele tingimustele: a) haridus: vähemalt kesk- eri haridus või kutsekvalifikatsioon ehitusinsener tase 6 (või samaväärne tase); b) töökogemus: ehitusalane töökogemus vähemalt 5 (vajadusel märkida muu ajaperiood) aastat ning kogemus vähemalt ühel (vajadusel märkida muu number) *märkida* *arvuline* *näitaja* *olenevalt* *tellitavate* *ehitustööde* *objektiks* *oleva* *elamu* *suurusest* m² suuruse suletud netopinnaga elamu puhul sarnaste ehitustööde juhtimisel töövõtja objektijuhina või projektijuhina. Sarnase ehitustöö kirjeldus on esitatud punktis 1.3.1. Nõutava dokumendina esitada vähemalt: objektijuhi CV; hariduse nõude täitmisele tuginemisel haridust tõendava dokumendi koopia;
* BIM tehnoloogia kasutamisel: Pakkuja peab antud riigihanke objektiks olevate ehitustööde teostamisel kaasama BIM- projektijuhi, kes vastab järgmistele nõudmistele: a) haridus – 1) vähemalt ehitusalane kõrgharidus või 2) ehitusala kutsekvalifikatsioon tase 6 (või samaväärne); b) töökogemus - ehitusalane töökogemus vähemalt 2 aastat ning kogemus vähemalt 1 (ühel) hoonel (või hoonete kompleksil) projekteerimise või ehitustööde juhtimisel töövõtja BIM projektijuhina või spetsialistina. Nõutava dokumendina esitada vähemalt: BIM- projektijuhi CV; hariduse nõude täitmisele tuginemisel esitada haridust tõendava dokumendi koopia;
* Pakkuja kui peatöövõtja ehituse eriosade alase kompetentsi tagamiseks, kvaliteedi kontrolliks ja tööde teostajate peatöövõtjapoolseks koordineerimiseks peab pakkuja kaasama vastutusvaldkonna „küte, ventilatsioon“ spetsialisti või projektijuhi, kes vastab järgmistele nõudmistele: haridus – vähemalt kõrgharidus kütte ja ventilatsiooni erialal või kõrgharidus ja kutsekvalifikatsioon kütte- ja ventilatsiooniinsener, vähemalt tase 6 (või samaväärne)/*alternatiivselt sõnastada nii:* vähemalt ehitusalane kõrgharidus ja kutsekvalifikatsioon kütte- ja ventilatsiooniinsener, vähemalt tase 6 (või samaväärne); töökogemus – vähemalt 5 (viie) aastane töökogemus eriosa valdkonnas: ehitustööde juhtimisel, peatöövõtja spetsialistina või omanikujärelevalve spetsialistina ning kogemus vähemalt ühel (vajadusel märkida muu number) *märkida* *arvuline* *näitaja* *olenevalt* *tellitavate* *ehitustööde* *objektiks* *oleva* *elamu* *suurusest* m² suuruse suletud netopinnaga elamus ehitustööde juhtimisel eriosa projektijuhina või peatöövõtja spetsialistina või omanikujärelevalve esindajana. Tagamaks objektiivne peatöövõtjapoolne kvaliteedi kontroll, ei või peatöövõtja spetsialist olla tööde teostaja ise või selle ettevõtte pädev isik. Nõutava dokumendina esitada vähemalt: isiku CV; hariduse nõude täitmisele tuginemisel haridust tõendava dokumendi koopia.
* Pakkuja kui peatöövõtja ehituse eriosade alase kompetentsi tagamiseks, kvaliteedi kontrolliks ja tööde teostajate peatöövõtjapoolseks koordineerimiseks peab pakkuja kaasama järgnevad eriosade spetsialistid või projektijuhid: a) vastutusvaldkond „tugevvool“, isiku kvalifikatsioon – vähemalt kehtiv B-klassi pädevustunnistus; b) vastutusvaldkond „tulekahju- ja valvesignalisatsioon,“, isiku kvalifikatsioon – kutsekvalifikatsioon turvasüsteemide tehnik tase 5 või varasemalt väljaantud turvasüsteemide tehnik III (valdkonnas: tulekahju-signalisatsioonisüsteemi paigaldamine ja hooldamine, turva/valvesüsteemide paigaldamine ja hooldamine). Juhul kui spetsialist on pädev mitmes vastutusvaldkonnas, võib esitada ühe ja sama isiku. Tagamaks objektiivne peatöövõtjapoolne kvaliteedi kontroll, ei või peatöövõtja spetsialist olla tööde teostaja ise või selle ettevõtte pädev isik. Eriosade spetsialistidele (projektijuhtidele) esitatav töökogemus – vähemalt 5 (viie) aastane töökogemus vastava eriosa valdkonnas: ehitustööde juhtimisel, peatöövõtja spetsialistina või omanikujärelevalve spetsialistina ning kogemus vähemalt 1 (ühel) (vajadusel märkida muu number) *märkida* *arvuline* *näitaja* *olenevalt* *tellitavate* *ehitustööde* *objektiks* *oleva* *elamu* *suurusest* m² suletud netopinnaga elamul ehitustööde juhtimisel vastava eriosa projektijuhina või peatöövõtja spetsialistina või omanikujärelevalve esindajana. Nõutava dokumendina esitada iga spetsialisti kohta vähemalt: : isiku CV; hariduse nõude täitmisele tuginemisel haridust tõendava dokumendi koopia.
	+ 1. Näidistingimus RHS § 101 lg 1 p 7 alusel:
* Pakkujal peab olema ehitustööde tegevusvaldkonnas rakendatud kvaliteedi- ja keskkonnajuhtimissüsteem, mis vastaks vähemalt ISO 9001 ja ISO 14001 standardites sätestatud tingimustele. Nõutav dokument: Esitada rakendatud kvaliteedi- ja keskkonnajuhtimissüsteemi olemasolu tõendamiseks ISO 9001 ja ISO 14001 sertifikaadi või sellega samaväärse dokumendi koopia, kui neid andmeid ei ole hankijal võimalik kontrollida andmekogus olevate avalike andmete põhjal. Samaväärseks dokumendiks loeb hankija sõltumatu audiitorbüroo või akrediteeritud sertifitseerija kinnitust selle kohta, et pakkuja ettevõttes on ehitustööde tegevusvaldkonnas rakendatud kvaliteedi- ja keskkonnajuhtimissüsteem, mis vastab vähemalt ISO 9001 ja ISO 14001 standardites sätestatud tingimustele.
1. **Hanke alusdokumentides sätestatavad muud andmed**
	1. Lisaks hanketeatele kajastada täielikult või osaliselt ka muudes RHS § 4 lg 1 p 17 kohastes hanke alusdokumentides:
		1. Hanke eesmärk: hankelepingu sõlmimiseks;
		2. Hankelepingu liik: ehitustööd;
		3. Hankemenetluse liik: avatud hankemenetlus;
		4. CPV kood: *valida vastavalt ehitustööde iseloomule- elamu püstitamine või ümberehitamine;*
		5. Eeldatav maksumus: *märkida eurodes ja ilma käibemaksuta;*
		6. Hankelepingu kestvus: *märkida kuudes või aastates;*
		7. Pakkumuse jõusoleku tähtaeg: *märkida;*
		8. Kas tegemist on rahvusvahelist piirmäära ületava hankega;
		9. Kas hanke kohta on avaldatud eelteade;
		10. Hanke lühikirjeldus;
		11. Ehitustööde teostamise koht;
		12. Kontaktisik(ud) ehitustööde objektiga tutvumiseks;
		13. Hanke alusdokumentide kohta täiendava teabe saamise koht: Hanke alusdokumentide kohta saab selgitusi või täiendavat teavet, edastades küsimuse **riikliku riigihangete keskkonna (eRHR) kaudu aadressil** [**https://riigihanked.riik.ee/register**](https://riigihanked.riik.ee/register), mis eeldab seda, et pakkuja registreerib end nimetatud keskkonnas hankemenetluse juurde. Hankija ei vastuta nimetatud keskkonna ja sidevahendite tehnilise toimimise eest.
		14. Hankel rakendatavad keskkonnasäästlikud nõuded: *jah, täpsustada vastavalt konkreetses tehnilises kirjelduses toodule.*
		15. Kas hanget rahastatakse struktuurivahenditest:

# TEHNILINE KIRJELDUS

* + 1. Hankelepingu eseme tehniline kirjeldus on hanke alusdokumentide Lisa *märkida number*.

# HANKELEPINGu tingimused

* + 1. Hankelepingu projekt on hanke alusdokumentide Lisa *märkida number*.
		2. Hanke alusdokumentidele ja eduka pakkumuse tingimustele vastav hankeleping sõlmitakse hankelepingu projektis esitatud tingimustel eduka pakkumuse esitanud pakkujaga.

# KONTAKTANDMED, KUST ON VÕIMALIK HANKE Alusdokumentide SISU KOHTA TÄIENDAVAT TEAVET KÜSIDA

* + 1. Teenuse osutamise objektiga on võimalik kohapeal tutvuda, milleks palume eelnevalt registreeruda hankedokumentide punktis *märkida kohane number* nimetatud isiku kaudu.
		2. Igal hankemenetluses osaleval isikul ja huvitatud isikul, kellel on vastaval hetkel võimalus hankemenetluses osaleda, on õigus saada Hankijalt selgitusi või täiendavat teavet hanke alusdokumentide kohta, samuti palume pakkumuste esitamise tähtaja jooksul Hankijat informeerida igast hanke alusdokumentides avastatud ebatäpsusest, ebaselgusest või vastuolust viivitamatult. Pärast pakkumuse esitamist ei rahulda Hankija ühtegi pakkuja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h rahalist nõuet.
		3. Pakkumuse koostamisel tuleb järgida hanke alusdokumentides ja kehtivates õigusaktides sätestatut.
		4. Juhul, kui hanke alusdokumentide erinevates dokumentides esineb erineva rangusega tingimusi, tuleb pakkumuses arvestada kõige rangemate tingimustega.
		5. Hankija esitab selgitused hanke alusdokumentide kohta vastavalt riigihangete seaduses sätestatule elektroonilise riigihangete registri kaudu vastava taotluse saamisest arvates, edastades vastava teabe üheaegselt kõigile hanke alusdokumendid saanud isikutele. Hankija esitab selgitused küsimustele kooskõlas riigihangete seaduses tooduga.

# PAKKUMUSE VORMISTAMINE JA ESITAMINE

* + 1. Hankija teeb ettepaneku esitada pakkumus vastavalt käesoleva riigihanke alusdokumentides toodule.
		2. Käesolevas hankemenetluses võib pakkujaks olla iga isik, kes osutab turul hankelepingu esemeks olevaid ehitustöid, samuti nimetatud isikutest moodustatud ühispakkujad.
		3. Pakkumus tuleb **esitada elektroonilise riigihangete registri kaudu** hanketeates märgitud pakkumuste esitamise tähtaja jooksul.
		4. Paberil või e-postiga esitatud pakkumusi ei aktsepteerita ja need tagastatakse pakkujale.
		5. Pakkuja võib enne pakkumuste esitamise tähtaega võtta pakkumuse tagasi ning vajadusel esitada uue pakkumuse. Alternatiivsete lahenduste esitamine ei ole lubatud.
		6. Pakkumus peab olema **digitaalselt allkirjastatud** (elektrooniline riigihangete register võimaldab digiallkirjastamist Eesti ID-kaardiga või mobiil ID-ga .bdoc formaadis). Pakkumust ei ole vaja krüpteerida.
		7. Hankija aktsepteerib elektrooniliselt esitatavate pakkumuse dokumentide osas kõiki üldlevinud dokumendi formaate, nagu .pdf (Portable Document Format), .rtf (RichTextFormat), .odt (Open Office) ning ka MS Office formaate.
		8. Pakkumuse dokumentide mahu piirangud tulenevad elektroonilise riigihangete registri võimalustest. Kui pakkuja esitatavad andmed ületavad elektroonilises riigihangete registris ettenähtud andmemahtu, esitab pakkuja suuremahulised fotod, reklaammaterjalid vm füüsiliselt eraldi andmekandjal enne pakkumuse esitamise tähtaja möödumist.
		9. Kui pakkuja esitab paberkandjal dokumente, siis võtab pakkuja enda kanda paberkandjal esitatavate dokumentide õigeaegse üleandmise kogu riski, kaasa arvatud võlaõigusseaduse tähenduses vääramatu jõu (*force majeure*) toimumise võimaluse.
		10. Hankija ei vastuta võimalike viivituste, tõrgete või katkestuste eest, mida põhjustavad elektroonilises riigihangete registris hankija kontrolli alt väljas olevad asjaolud nagu *force majeure*, elektrikatkestused, häired pakkuja või hankija telefoni või interneti ühenduses või muude elektrooniliste seadmete ja vahendite, sealhulgas tarkvara, töös. Hankija ei vastuta elektroonilise riigihangete keskkonna kasutamisest või mittekasutamisest tekkinud kahjude või saamata jäänud tulu eest.
		11. Pakkumus peab olema koostatud selliselt, et ärisaladus või oskusteave, mida pakkuja ei soovi kolmandatele isikutele avaldada, oleks pakkumusest võimalik vajadusel eristada, s.t pakkuja peab vastava teabe märgistama. Sellekohane märge peab olema tehtud lehekülje ülaosas (*vajadusel märkida muu formaat*). Käesoleva tingimuse järgimata jätmine ei ole aluseks, et jätta pakkuja kvalifitseerimata või tunnistada pakkumus mittevastavaks.
		12. Pakkuja kannab kõik pakkumuse ettevalmistamisega ning esitamisega seotud kulud.
		13. Juhul kui pakkumuse koosseisus on originaaldokumente, mida ei ole võimalik esitada elektroonilisel kujul, esitatakse need, lisaks skaneeritud koopiatele elektroonilise riigihangete registri kaudu, paberil enne pakkumuste esitamise tähtaja möödumist. Erinevuste esinemisel originaali ja koopia vahel loetakse õigeks ning lähtutakse hindamisel originaaldokumentide sisust.
		14. Paberil esitatavad originaaldokumendid esitatakse ühes kinnises pakendis ning ühes eksemplaris, rakendades abinõusid, mis välistavad kahtluse pakendi võimalikust eelnevast avamisest. Pakendile tuleb kanda järgmised kirjed:
			1. Pakkuja nimi, registrikood ja aadress
			2. Hankemenetluse nimetus
			3. Hanke registreerimisnumber elektroonilises riigihangete registris
			4. Märgusõna „PAKKUMUS”
			5. Märge, mille kohaselt ei ole pakendit lubatud avada enne hanketeates toodud pakkumuste avamise tähtaega.
		15. Originaaldokumendid tuleb esitada käsipostiga või tähitult aadressil *märkida hankija aadre*ss hanketeates märgitud pakkumuste esitamise tähtaja jooksul. Hiljem saabunud dokumente arvesse ei võeta ja need tagastatakse avamata kujul.

# PAKKUMUSE MAKSUMUSE esitamise vorm ja maksumuse VALUUTA

* + 1. Pakkuja peab esitama pakkumuse maksumuse vastavalt elektroonilises riigihangete registris loodavale maksumuse vormile, millel pakkuja on ära näidanud *märkida vastavalt kas koondsumma, vajadusel koos tellija reserviga või tööde osamaksmused.* Pakkumuse maksumus esitatakse ilma käibemaksuta.
		2. Pakkumuse maksumus esitatakse eurodes.
		3. Pakkujal on kohustus kontrollida tellitavate ehitustööde mahtusid ning pakkumuse maksumuses arvestada hankedokumentide tehnilises kirjelduses määratletud hankija eesmärgi saavutamiseks vajalike teenuste ja töömahtudega.
	1. **PAKKUMUSTE AVAMINE**
		1. Pakkumused avatakse hanketeates märgitud tähtajal elektroonilise riigihangete registri kaudu, mille järgselt genereerib riigihangete elektrooniline register pakkumuste avamise protokolli, mis on pärast avamist nähtav elektroonilise riigihangete registri kaudu pakkumuse esitanud pakkujatele.
		2. Pakkumuste avamisel avatakse pakkumused, mis on esitatud elektroonilise riigihangete registri kaudu õigeaegselt, samuti paberil originaaldokumendid nende olemasolul.
	2. **PAKKUJA KVALIFIKATSIOONI KONTROLLIMINE**

Hankija kontrollib, kas pakkujal puuduvad hankemenetlusest kõrvaldamise alused ning kas esitatud majanduslik ja finantsseisund ning tehniline ja kutsealane pädevus vastavad Hankija nõutud kvalifitseerimise tingimustele. *Kui kasutatakse riigihangete seaduses lubatud pööratud hankemenetluse formaati, siis kontrollitakse ainult eduka pakkuja kvalifitseerimistingimustele vastavust. Vastav asjaolu sätestada käesolevas punktis kohasel juhul.*

# PAKKUMUSTE VASTAVUSE KONTROLLIMINE

* + 1. Hankija kontrollib kvalifitseeritud pakkujate esitatud pakkumuste vastavust hanke alusdokumentides esitatud tingimustele. Pakkumus tunnistatakse vastavaks, kui see on kooskõlas kõikide hanke alusdokumentides esitatud tingimustega.
		2. Hankija lükkab pakkumuse tagasi, kui pakkumus ei vasta hanke alusdokumentides esitatud tingimustele. *Kasutada vajadusel: Hankija lükkab muu hulgas tagasi pakkumuse, milles ei sisaldu hankepassi kohast kinnitust hankelepingu täitmiseks vajalike intellektuaalse omandi õiguste olemasolu kohta.*
		3. Hankija võib pakkumuse tunnistada vastavaks, kui selles ei esine sisulisi kõrvalekaldumisi hanke alusdokumentides esitatud tingimustest. Hankija teeb põhjendatud kirjaliku otsuse pakkumuste vastavaks tunnistamise või tagasilükkamise kohta ja teavitab sellest pakkujat vastavalt riigihangete seaduses sätestatule. Pakkuja, kelle pakkumus on tagasi lükatud, ei osale edasises hankemenetluses.

# KÕIGI PAKKUMUSTE TAGASILÜKKAMINE

* 1. Hankijal on õigus lükata tagasi **kõik pakkumused vastavalt riigihangete seaduse § 116 toodule, kui:**
		1. kõikide pakkumuste maksumused ületavad hankelepingu eeldatava maksumuse;
		2. kõikide vastavaks tunnistatud pakkumuste maksumused ületavad hankelepingu eeldatava maksumuse;
		3. ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus);
		4. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (Hankija eelarveliste vahendite kärpimine, vms);
		5. Hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel.
1. Märkus hankijale: Pakkujate hankemenetlusest kõrvaldamise aluste esinemise puhul tuleb täiendavalt kontrollida riigihangete seaduse § 97 toodud pakkuja poolse heastamise võimalust ja kohasel juhul vastav võimalus pakkujale anda. [↑](#footnote-ref-2)
2. Märkus hankijale : 2018.a jooksul jäetakse majandustegevuse registrist välja punktides f ja g toodud tegevusalad, need on kaetud teiste tegevusalade poolt (üldehitus, elekter, küte, vesi, ventilatsioon), millest tulenevalt alates vastavate nõuete jõustumisest, ei ole kohane punktis f ja g toodud pädevuste kohta nõuda majandustegevusteate esitamist. [↑](#footnote-ref-3)
3. Märkus hankijale : ka tegevusalal „ehitamine“ jäävad 2018.a jooksul majandustegevuse registrist välja punktides f ja g toodud tegevusalad, need on kaetud teiste tegevusalade poolt (üldehitus, elekter, küte, vesi, ventilatsioon), millest tulenevalt alates vastavate nõuete jõustumisest, ei ole kohane punktis f ja g toodud pädevuste kohta nõuda majandustegevusteate esitamist. [↑](#footnote-ref-4)
4. RHS § 100 lg 3 kohaselt võib hankija nõuda pakkujal netokäibe olemasolu summas, mis ei või olla suurem kui kahekordne hankelepingu eeldatav maksumus. Kui hankelepingu täitmisega seotud riskide tõttu on vajalik aastakäibe nõude määramine suuremas summas, peab hankija seda riigihanke alusdokumentides põhjendama. Kui hankija on jaganud riigihanke ühe menetluse raames osadeks, võib ta kehtestada sellise pakkuja netokäibele, kes esitab pakkumuse või taotluse rohkem kui ühe osa suhtes, suurema nõude proportsionaalselt osade eeldatava maksumusega. [↑](#footnote-ref-5)